recursal/SuperWikiNEXT-32B huggingface dataset:
**আবু তাম্মাম** (আরবি: أبو تمام), পুরোনাম **হাবিব ইবনে আওস আল-তা'ই** (আরবি: حبيب بن أوس الطائي) (৭৮৮–৮৪৫) ছিলেন আব্বাসীয় যুগের এক আরব কবি, যিনি এক খ্রিষ্টান পরিবারে জন্মেছিলেন ও খ্রিষ্ট ধর্ম ত্যাগ করে ইসলাম ধর্ম গ্রহণ করেছিলেন। তিনি আরবি কবিতা সংকলন *হামাসাহ* এর জন্য পরিচিত।

জীবনী
-----

আবু তাম্মাম জন্মেছিলেন সিরিয়ার জসিমে। ধারণা করা হয়ে থাকে, তিনি তার যৌবন অতিবাহিত করেছিলেন সিরিয়ার হোমসে। তিনি শৈশবে কায়রোর এক মসজিদে পানি বিক্রি করতেন বলে গল্প প্রচলিত আছে। তার কাব্যপ্রতিভার প্রথম বিকাশ ঘটে মিশরে। সেখানে তিনি নাম করতে না পারায় তিনি দামেস্ক ও পরবর্তীতে মসুল গমন করেন। সেখানে তিনি আব্বাসীয় খলিফা আল-মামুনের পৃষ্ঠপোষকতা প্রার্থনা করেন। কিন্তু, তার কাব্যপ্রতিভা খলিফাকে আকৃষ্ট করতে ব্যর্থ হয়েছিল। এরপর তিনি খেলাফতের পূর্বাংশে গমন করেন এবং অবশেষে আর্মেনিয়ার গভর্নর খালিদ ইবনে ইয়াজিদ আল-শায়বানির পৃষ্ঠপোষকতা লাভ করেন। তার কাব্যপ্রতিভা গভর্নরকে যতবার মুগ্ধ করত, ততবার গভর্নর তাকে দশ হাজার দিরহাম করে প্রদান করতেন।

আল-মামুনের মৃত্যুর পর নতুন খলিফা হিসেবে দায়িত্ব গ্রহণকারী আল-মুতাসিম তার কাব্যপ্রতিভায় মুগ্ধ হন। ৮৩৩ খ্রিষ্টাব্দের পর থেকে তিনি মূলত বাগদাদে বাস করতে থাকেন। আল-মুতাসিমের দরবারে স্থান হয়েছিল আবু তাম্মামের।

বাগদাদ থেকে তিনি খোরাসান গমন করেছিলেন। সেখানে তিনি আবদুল্লাহ ইবনে তাহির আল-খোরাসানির পৃষ্ঠপোষকতা লাভ করেন। ৮৪৫ সালের দিকে তিনি সিরিয়ার মারারাত উন-নুমানে ছিলেন। সেখানে তিনি আরব কবি বুহতুরির (আনু. ৮২০–৮৯৭) সাথে মিলিত হন। আবু তাম্মাম মসুলে ৮৪৫ সালে মৃত্যুবরণ করেন।

আবু তাম্মাম তার সময়ের বিখ্যাত আরবি কবিতাগুলো নিয়ে *হামাসাহ* (আরবি: حماسة, বাংলা: প্রেরণাদান) নামে কবিতা সংকলন প্রকাশের জন্য পরিচিত। তিনি কবিতাগুলো সংগ্রহ করেছিলেন আবু আল-ওয়াফা ইবনে সালামার সুবিশাল গ্রন্থাগার থেকে। কবিতা সংকলনটি দশ খণ্ডে প্রকাশিত হয়েছিল।

আবু তাম্মামের কবিতায় ঐতিহাসিক ঘটনা ও ব্যক্তিদের কাহিনি ফুটে উঠেছে। তার কবিতায় রয়েছে মুতাজিলা মতবাদেরপ্রাধান্য।

কবি অ্যাডোনিসের মনে করেন যে, আবু তাম্মাম লেখনীর মাধ্যমে দুনিয়া গড়ার লক্ষ্য নিয়ে কাব্যচর্চা শুরু করেছিলেন। তিনি আরো মনে করেন যে, কবিতার পংক্তির সাথে কবির সম্পর্কে আবু তাম্মাম প্রেমিক প্রেমিকার সম্পর্কের মত ঘনিষ্ঠ মনে করতেন এবং কবিতা রচনাকে প্রেমিক প্রেমিকার অন্তরঙ্গ সম্পর্কের সাথে তুলনা করতেন।

তথ্যসূত্র
---------

1. ↑  Ibn Ab̄i Tahir Ṭāyfūr and Arabic writerly culture a ninth-century bookman in Baghdad, Routledge Curzon Studies in Arabic and Middle-Eastern Literatures: A Ninth-century Bookman in Baghdad, By Shawkat M. Toorawa, pg. 94
2. 1 2   One or more of the preceding sentences একটি প্রকাশন থেকে অন্তর্ভুক্ত পাঠ্য যা বর্তমানে পাবলিক ডোমেইনে: চিসাম, হিউ, সম্পাদক (১৯১১)। "Abu Tammam"। *ব্রিটিশ বিশ্বকোষ*। **1** (১১তম সংস্করণ)। কেমব্রিজ ইউনিভার্সিটি প্রেস। পৃষ্ঠা 81। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑  Klein-Franke, Felix (১৯৭১)। "The Hamasa of Abu Tammām"। *Journal of Arabic Literature*। **2**: 18। ডিওআই:10.1163/157006471X00027।
4. ↑  Adonis. An Introduction to Arab Poetics, Saqi Books, 1990. pg. 43
5. 1 2  Julie Meisami and Paul Starkey. Encyclopedia of Arabic Literature. Routledge, 1998. pg. 48
6. ↑  Adonis. An Introduction to Arab Poetics, Saqi Books, 1990. pg. 50
**আমির আটলাস খান** (জন্ম ৩০ জুলাই ১৯৯০ পেশোয়ারে ) একজন পাকিস্তানি পেশাদার স্কোয়াশ খেলোয়াড়। তিনি প্রাক্তন বিশ্বচ্যাম্পিয়ন জনশের খানের ভাগ্নে।

ব্যক্তিগত জীবন
--------------

তাঁর বাবা আটলাস খান একসময় শীর্ষস্থানীয় আন্তর্জাতিক খেলোয়াড় ছিলেন। প্রথম থেকেই তিনি আমিরের কোচের মতো ছিলেন, যার কাছ থেকে আমির সবসময় কঠোর প্রশিক্ষণ পেয়েছেন।

পেশা
----

২০০৭ সাল খানের সবচেয়ে সফল বছর এবং তার র‌্যাঙ্কিং বৃদ্ধি পেয়েছে। তিনি ২০০৭ গভর্নর এনডাব্লুএফপি আন্তর্জাতিক এবং ২০০৭ পিএসএফ আন্তর্জাতিক ম্যাচে চূড়ান্ত হয়েছিলেন, তবে উভয় সময়েই তিনি মনসুর জামানকে পরাজিত করেছিলেন। আগস্টে তিনি মালয়েশিয়ার মোহাম্মদ আজলান ইস্কান্দারকে হারিয়ে প্রথম সিএএস আন্তর্জাতিক শিরোপা জিতে আরও এক ধাপ এগিয়ে গিয়েছিলেন।

২০০২ সাল থেকে ১০০৯ সাল পর্যন্ত আমির তার সর্বোচ্চ র‌্যাঙ্কিংয়ে ১৪ তম স্থানে রয়েছেন এবং বর্তমান পাকিস্তানের স্কোয়াশ খেলোয়াড়ের তালিকায় প্রথম স্থানে য়েছেন।

খান চীনের গুয়াংজুতে ২০১০ সালের এশিয়ান গেমসে পৃথক ইভেন্টে রৌপ্যপদক জিতেছিলেন। 

### ২০১৩ এশিয়ান স্কোয়াশ চ্যাম্পিয়নশিপ

এশিয়ান স্কোয়াশ চ্যাম্পিয়নশিপ ২০১৩-এ, খান তিনটি সেটে কুয়েতের আবদুল্লাহ আল মেজায়ানকে পরাভূত করে ১৪ বছরের মধ্যে প্রথম পাকিস্তানি হয়ে এই শিরোপা জয় করেছেন।

তথ্যসূত্র
---------

1. ↑  Spirited Khan gives Pakistan squash silver  ওয়েব্যাক মেশিনে আর্কাইভকৃত ২৫ নভেম্বর ২০১০ তারিখে Dawn Retrieved 25 November 2010
2. ↑  Medallists  ওয়েব্যাক মেশিনে আর্কাইভকৃত ৩০ এপ্রিল ২০১২ তারিখে Official Asian Games website. Retrieved 21 November 2010.
3. ↑  "Aamir Atlas wins final to become Asian Champion"। *Dawn*। ৫ মে ২০১৩। সংগ্রহের তারিখ ৯ অক্টোবর ২০১৮।

বহিঃসংযোগ
---------

* Aamir Atlas Khan
* Aamir Atlas Khan
* Aamir Atlas Khan
**এবিএম নুরুল আলম** বা **আবু বারেক মোহাম্মদ নুরুল আলম** ছিলেন একজন বাংলাদেশী চিকিৎসক যিনি বাংলাদেশের মুক্তিযুদ্ধে শহীদ হয়েছিলেন।

প্রথম জীবন
----------

আলমের জন্ম ১৯৯৯-এ ব্রিটিশ ভারতের পূর্ব বাংলা, দিনাজপুরের বোতাগঞ্জের ধনতলায়। তিনি বাংলা ভাষা আন্দোলনে যুক্ত ছিলেন । তিনি এমবিবিএস শেষ করে ১৯৬১ সালে ঢাকা মেডিকেল কলেজ থেকে স্নাতক হন।

পেশা
----

আলম সহকারী সার্জন হিসাবে সান্তাহার রেলওয়ে হাসপাতালে যোগদান করেছেন। একাত্তরের ২৫ শে মার্চ অপারেশন সার্চলাইট শুরু হওয়ার সাথে সাথে বাংলাদেশের মুক্তিযুদ্ধ শুরু হয়েছিল। সান্তাহারের বাঙালি ও অবাঙালি ( বিহারী ) বাসিন্দাদের মধ্যে সাম্প্রদায়িক দাঙ্গা শুরু হয়েছিল। আহতদের তিনি চিকিৎসা সহায়তা দিয়েছিলেন। ২৬ মার্চ ১৯৭৪১, হাসপাতালে পাকিস্তান আর্মির সঙ্গে যুদ্ধাহতদের আশ্রয় দিয়ে তিনি এবং তার পরিবার হায়সাবাড়ি, নওগাঁ ,তারপর শাহবাজপুর, রাজশাহীতে চলে আসেন। তিনি ভারতে চলে যাওয়ার লক্ষ্য নিয়ে রাজশাহী শহরে (এখন শহর) চলে আসেন। তিনি মুক্তিবাহিনীকে সহায়তা করেছিলেন বলে অভিযোগে নগরীর একটি ফার্মেসী থেকে পাকিস্তান সেনাবাহিনী তাকে গ্রেপ্তার করেছিল। তাকে নিয়ে যাওয়া হয়েছিল রাজশাহী বিশ্ববিদ্যালয়ের জোহা হলে।

মৃত্যু
------

১৯৭১ সালের ২০ নভেম্বর পাকিস্তান সেনা হেফাজতে আলমকে গুলি করে হত্যা করা হয়েছিল।

তথ্যসূত্র
---------

1. 1 2 3  বায়জীদ খুরশীদ রিয়াজ (২০১২)। "আলম, এ.বি.এম নূরুল"। ইসলাম, সিরাজুল; মিয়া, সাজাহান; খানম, মাহফুজা; আহমেদ, সাব্বীর। *বাংলাপিডিয়া: বাংলাদেশের জাতীয় বিশ্বকোষ* (২য় সংস্করণ)। ঢাকা, বাংলাদেশ: বাংলাপিডিয়া ট্রাস্ট, বাংলাদেশ এশিয়াটিক সোসাইটি। আইএসবিএন 9843205901। ওএল 30677644M। ওসিএলসি 883871743।
আর্লেট অ্যালকক**আর্লেট অ্যালকক** (জন্ম: **আর্লেট ক্রিস্টিন আইডা** ব্র্যাবেন্ট ৮ অক্টোবর ১৯৫৮) হলেন একজন মেটিস- কানাডীয় লোকসঙ্গীতশিল্পী, গীতিকার এবং সমাজকর্মী। আর্লেট তার স্পষ্টবাদী গানগুলোর জন্য সবচেয়ে বেশি পরিচিত। এসব গানে তিনি মেটিস এবং আদিবাসী কানাডীয়দের সম্মুখ অতীত ও বর্তমান প্রতিকুলতার বিবরণ তুলে ধরেছেন। ১৯৯৭ সাল থেকে তিনি আর্লেট নামে একাধিক মৌলিক ঘরানার সংগীতের দুটি পূর্ণ দৈর্ঘ্যের অ্যালবাম প্রকাশ করেছেন। উভয় অ্যালবাম কানাডা এবং মার্কিন যুক্তরাষ্ট্রে বিস্তৃত আদিবাসী রেডিওতে সম্প্রচারিত হয়েছে।  আর্লেট উত্তর আমেরিকার বিভিন্ন আদিবাসী সংগীত পুরস্কারের জন্য মনোনীত হয়েছেন এবং ২০০৮ সালে নিউ মেক্সিকো এর অ্যালবাকের্কিতে নেটিভ-ই মিউজিকে বর্ষসেরা গীতিকার পুরস্কার জিতেছিলেন।

কর্মজীবন
--------

আর্লেট কিশোরী বয়সে কবিতা লিখতেন এবং গিটার বাজানো শুরু করে গীতিকার হিসাবে খ্যাতি অর্জন করেছিলেন। তাঁর লেখায় তার আদিবাসী ঐতিহ্য, আধ্যাত্মিকতা, বর্ণবাদ এবং আবাসিক স্কুল নির্যাতনের উপর আলোকপাত করা হয়েছে। 

তাঁর প্রথম অ্যালবাম *ট্রাইব অফ ওয়ান* ১৯৯৭ সালে প্রকাশিত হয়েছিল। তাঁর দ্বিতীয় অ্যালবাম, *ওল্ফগার্ল* গ্র্যামি অ্যাওয়ার্ড নোমিনি থেকে ২০০৭ সালে প্রকাশিত হয়েছিল। উভয় অ্যালবাম কানাডা এবং মার্কিন যুক্তরাষ্ট্রের আদিবাসী রেডিও স্টেশনগুলোতে, পাশাপাশি কানাডার সিবিসি জাতীয় রেডিওতে সম্প্রচারিত হয়েছিল।

তথ্যসূত্র
---------

1. ↑  "Truths from the Earth"। ৩ ফেব্রুয়ারি ২০১১।
2. 1 2  "Aboriginal radio most active list. – Free Online Library"। *www.thefreelibrary.com*।
3. ↑  "Arlette Alcock – RPM.fm"। *rpm.fm*। ১৩ জুন ২০২১ তারিখে মূল থেকে আর্কাইভ করা। সংগ্রহের তারিখ ৩০ মার্চ ২০২১।
4. ↑  "Indigenous Music Awards"। *ima.functionfour.ca*। ২৪ আগস্ট ২০১৭ তারিখে মূল থেকে আর্কাইভ করা। সংগ্রহের তারিখ ২৬ জুলাই ২০১৭।
5. ↑  "Award-winning songwriter—and CUPE member—plays for AWG"।
6. ↑  "ARLETTE: Wolfgirl (Independent)"। ২ অক্টোবর ২০১০।
7. ↑  Lizard, Visual। "Nominees and Winners – Indigenous Music Awards"। *www.indigenousmusicawards.com*।
8. ↑  Music, CBC। "CBC Music – Artists"। *artists.cbcmusic.ca*। ২৪ আগস্ট ২০১৭ তারিখে মূল থেকে আর্কাইভ করা। সংগ্রহের তারিখ ২৬ জুলাই ২০১৭।
9. ↑  "Métis women singers, songwriters, storytellers of Métis struggles and perseverance – Aboriginal CKCU – 2014-03-23"। *CKCU*।
**আবু নাসের জাফর উল্লাহ** একজন বাংলাদেশী অধ্যাপক। তিনি সিলেটে অবস্থিত বেসরকারি বিশ্ববিদ্যালয়, আরটিএম আল-কবির টেকনিক্যাল ইউনিভার্সিটির দ্বিতীয় উপাচার্য। এই পদে নিয়োগ লাভের আগে তিনি ড্যাফোডিল ইন্টারন্যাশনাল ইউনিভার্সিটির পাবলিক হেলথ অনুষদের ডিন হিসেবে দায়িত্ব পালন করেন।

শিক্ষাজীবন
----------

জাফর উল্লাহ সিলেট এম.এ.জি. ওসমানী মেডিকেল কলেজ থেকে এমবিবিএস ডিগ্রি লাভ করেন। তিনি যুক্তরাজ্যের লিডস বিশ্ববিদ্যালয় থেকে এমপিএইচ ইন্টারন্যাশনাল ও পিএইচডি ডিগ্রি অর্জন করেন। তিনি একই বিশ্ববিদ্যালয় থেকে পোস্ট ডক্টরাল গবেষণা সম্পন্ন করেন। এছাড়া পৃথিবীর বিভিন্ন দেশ থেকে তিনি একাধিক পোস্ট গ্রাজুয়েট সার্টিফিকেট ও পোস্ট গ্রাজুয়েট ট্রেনিং গ্রহণ করেছেন।

কর্মজীবন
--------

আবু নাসের জাফর উল্লাহ জাতিসংঘ, দাতা সংস্থা, আন্তর্জাতিক গবেষণা প্রতিষ্ঠান ও বেসরকারি সংস্থাসহ দেশ-বিদেশের বিভিন্ন প্রতিষ্ঠানে কর্মরত ছিলেন। তিনি ড্যাফোডিল ইন্টারন্যাশনাল ইউনিভার্সিটিতেও অধ্যাপনা করেছেন। তিনি বিশ্ববিদ্যালয়টির পাবলিক হেলথ অনুষদের ডিন হিসেবে দায়িত্ব পালন করেন।

২০২৩ খ্রিষ্টাব্দের জানুয়ারি মাসে তিনি সিলেটের আরটিএম আল-কবির টেকনিক্যাল ইউনিভার্সিটির দ্বিতীয় উপাচার্য হিসেবে যোগদান করেন।

তথ্যসূত্র
---------

1. ↑  "আরটিএম-আল কবির টেকনিক্যাল ইউনিভার্সিটির নতুন ভিসি অধ্যাপক আবু নাসের"। *দ্য ডেইলি ক্যাম্পাস*। ৪ জানুয়ারি ২০২৩। সংগ্রহের তারিখ ২১ ফেব্রুয়ারি ২০২৩।
2. ↑  "অধ্যাপক ড. আবু নাসের জাফর উল্লাহ"। *ড্যাফোডিল ইন্টারন্যাশনাল ইউনিভার্সিটি* (ইংরেজি ভাষায়)। সংগ্রহের তারিখ ২১ ফেব্রুয়ারি ২০২৩।
3. ↑  "উপাচার্যের বাণী"। *আরটিএম আল-কবির টেকনিক্যাল ইউনিভার্সিটি* (ইংরেজি ভাষায়)। ২১ ফেব্রুয়ারি ২০২৩ তারিখে মূল থেকে আর্কাইভ করা। সংগ্রহের তারিখ ২১ ফেব্রুয়ারি ২০২৩।
4. ↑  "আরটিএম আল-কবির টেকনিক্যাল ইউনিভার্সিটিতে নতুন উপাচার্য"। *খবরসবর ডট কম*। ১৬ জানুয়ারি ২০২৩। সংগ্রহের তারিখ ২১ ফেব্রুয়ারি ২০২৩।
**আর্স পোয়েটিকা** যার আভিধানিক অর্থ "কাব্যের শিল্পকলা" চিঠির আকারে ছন্দে লেখা একটি ক্ষুদ্র পুস্তিকা যার রচয়িতা প্রাচীন রোমান কবি Quintus Horatius Flaccus, ইনি **হোরেস** নামেই সদাপরিচিত। হোরেসের জন্ম খ্রিস্টপূর্ব ৬৫ অব্দে এবং তিনি বেঁচে ছিলেন খ্রিস্টপূর্ব ৮ অব্দ পর্যন্ত। ধারণা করা হয় *আর্স পোয়েটিকা* জীবনের শেষ চার বছরে লেখা, খ্রিস্টপূর্ব ১২ থেকে ৮ অব্দের মধ্যে। ইয়োরিপয় কবিদের ওপর হোরেসের এই বইটির প্রভাব হয়েছিল সুগভীর।

কুইন্টাস হোরাতিয়াস ফ্ল্যাক্কাস।
আর্স পোয়েটিকা'র আদি নাম **ইপিসতুলা আ' পীযোনেস** (Epistula ad Pisones)। আরো যে নামে এটি এক কালে পরিচিতি লাভ করেছিল তা হলো **লিবের দ্যে আর্ত পোয়েতিকা** (Liber de Arts Poetica)।, তবে "আর্স পোয়েটিকা" নামেই এটি সচারচর অভিহিত। পত্রকাব্যের (Epistle) আকারে ষটপদী ছন্দে লিখিত 'আর্স পোয়েটিকা'র পঙ্‌ক্তি সংখ্যা ৪৬৭।,

কাব্যধর্মী হলেও 'আর্স পোয়েটিকা' প্রকৃতপক্ষে কাব্যতত্ত্ব। কোন শৈলী অবলম্বন করে কাব্য এবং নাটক লেখা উচিত এই পত্রকাব্যে হোরেস তা বর্ণনা করেছেন। হোরেস তার কাব্যাদর্শে প্রাচীন গ্রিস এবং রোমান ধারার অনুসরণ করেছেন। কাব্যের ক্ষেত্রে তিনি বিষয় সঙ্গতির ওপর বিশেষ গুরুত্বারোপ করেছেন: কাব্য আদি-মধ্য-অন্ত এই তিনটি পর্বে বিভক্ত থাকবে কিন্তু এগুলি ঐক্যবদ্ধ ও সামঞ্জস্যপূর্ণ হতে হবে। তিনি কার্যত অ্যারিস্তোতলের কাব্যতত্ত্ব ব্যাখ্যা করেছেন।

তথ্যসূত্র
---------

1. ↑  H.R. Fairclough (translator): *Horace: Satires; Epistles and Ars Poetica*, Harvard, USA: Loeb Classical Library, 1926, p. 443.
2. 1 2  ব্রিটানিকা
3. ↑  James Lonsdale and Samuel Lee: *The Works of Horace Rendered into English Prose*, London: MacMillan and Co. 1883, p. 151-159

আরও দেখুন
---------

বহিঃসংযোগ
---------

* গুগল্‌ বুকস[*স্থায়ীভাবে অকার্যকর সংযোগ*]
* ইংরেজি অনুবাদে পূর্ণাঙ্গ কাব্য: খণ্ড-১
* ইংরেজি অনুবাদে পূর্ণাঙ্গ কাব্য: খণ্ড-২
* ইংরেজি অনুবাদে পূর্ণাঙ্গ কাব্য: খণ্ড-৩
**আলপাইন রাজ্য** বা **আলপাইন দেশ** শব্দ দ্বারা আলপাইন অঞ্চলের সাথে যুক্ত আটটি দেশের ভূখণ্ডের অবস্থান বোঝায়। ১৯৯১ সালের আলপাইন কনভেনশন দ্বারা এটি সংজ্ঞায়িত। আলপাইন অঞ্চলের অন্তর্ভুক্ত দেশগুলো হলো: অস্ট্রিয়া, ফ্রান্স, জার্মানি, ইতালি, লিশটেনস্টাইন, মোনাকো, স্লোভেনিয়া এবং সুইজারল্যান্ড।  এই অঞ্চলটিতে ৮৩টি *NUTS 3*-স্তরের স্থানীয় প্রশাসনিক বিভাগ এবং প্রায় ৬,২০০টি পৌরসভা রয়েছে।

সংকীর্ণ অর্থে, "আলপাইন রাজ্য" শব্দ দ্বারা অস্ট্রিয়ার মোট অঞ্চলের ২৮.৭%, ইতালির ২৭.২% অঞ্চল এবং ফ্রান্সের ২১.৪% এলাকাকে বুঝানো যেতে পারে। এই অঞ্চলটি আলপাইন অঞ্চলের ৭৭.৭৭% এরও বেশি এলাকাজুড়ে বিস্তৃত। এছাড়াও এই অঞ্চলে আলপাইন জনসংখ্যার তিন চতুর্থাংশেরও বেশি লোক বাস করে। তবে বৃহত্তর ইতালীয় এবং ফ্রেঞ্চ রাজ্য অঞ্চলগুলোতে যথাক্রমে আলপাইন অঞ্চলের কেবলমাত্র ১৭% এবং ৭% অন্তর্ভুক্ত। কঠোরভাবে জাতীয় দৃষ্টিকোণ থেকে এবং ক্ষুদ্ররাষ্ট্র লিশটেনস্টাইন এবং মোনাকো ব্যতীত আল্পস অঞ্চলের কেবলমাত্র দুটি দেশে অস্ট্রিয়া (৬৫.৫%) এবং সুইজারল্যান্ডেই (৬৫%) প্রভাবশালী।

আরও দেখুন
---------

* আন্দিয়ান রাষ্ট্রসমূহ
* হিমালয় রাষ্ট্রসমূহ
* বাল্টিক রাষ্ট্রসমূহ

তথ্যসূত্র
---------

1. ↑  "The contracting Parties of the Alpine Convention"। ২০১১-০২-১৩ তারিখে মূল থেকে আর্কাইভ করা। সংগ্রহের তারিখ ২০১১-০১-২১। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
একই নামের অন্যান্য ব্যক্তির জন্য আবু বকর সিদ্দিকী (দ্ব্যর্থতা নিরসন) দেখুন।

**আবু বকর সিদ্দিকী** (জন্ম: ২৯ জুলাই ১৯৫৪) বাংলাদেশের আইনজীবী ও বিচারক যিনি বাংলাদেশ সুপ্রীম কোর্টের আপিল বিভাগের বিচারপতি থেকে অবসর গ্রহণ করেন।

প্রাথমিক জীবন
-------------

আবু বকর সিদ্দিকী ২৯ জুলাই ১৯৫৪ সালে কুষ্টিয়ার খোকসা উপজেলার রমানাথপুর গ্রামে জন্মগ্রহণ করেন। তার আবদুল গোফুর মোল্লা ও মাতা নূরজাহান বেগম। তিনি খোকসা জানিপুর পাইলট উচ্চ বিদ্যালয় থেকে এসএসসি এবং সরকারি পি.সি. কলেজ থেকে আইএসসি পাস করেন। তিনি রাজশাহী বিশ্ববিদ্যালয় হতে প্রথমে বিএসসি ও পরে এলএলবি পাশ করেন।

তার ছোট ভাই হাসান ফয়েজ সিদ্দিকী আইনজীবী ও বিচারক যিনি বাংলাদেশের সদ্য প্রাক্তন ও ২৩তম প্রধান বিচারপতি।

কর্মজীবন
--------

আবু বকর সিদ্দিকী ১৯৭৯ সালে কুষ্টিয়া বারে আইনজীবী হিসেবে তালিকার্ভুক্ত হন। তিনি ২৩ এপ্রিল ১৯৮০ সালে মুনসেফ হিসেবে বিচারিক জীবন শুরু করেন। ১৯৯৭ সালে তিনি জেলা জজ হিসেবে পদোন্নতি লাভ করেন। ৩০ জুন ২০০৯ সালে তিনি হাইকোর্ট বিভাগে অতিরিক্ত বিচারক হিসেবে নিয়োগ পেয়ে ২০১১ সালে স্থায়ী হয়ে ৯ অক্টোবর ২০১৮ সালে আপিল বিভাগের বিচারপতি হিসেবে নিয়োগ লাভ করে ১৫ জুলাই ২০২১ সালে অবসর গ্রহণ করেন।

তথ্যসূত্র
---------

1. ↑  "বাংলাদেশ সুপ্রীম কোর্ট এর বিচারকদের তালিকা"। ২৮ ডিসেম্বর ২০২১ তারিখে মূল থেকে আর্কাইভ করা। সংগ্রহের তারিখ ১৭ ডিসেম্বর ২০১৯।
2. 1 2 3 4  "আপিল বিভাগ থেকে বিচারপতি আবু বকর সিদ্দিকীর অবসর"। *ঢাকাপোস্ট.কম*। ১৫ জুলাই ২০২১। সংগ্রহের তারিখ ৩ জানুয়ারি ২০২২।
3. ↑  "আপিল বিভাগে নতুন নিয়োগপ্রাপ্ত বিচারপতিদের পরিচয়"। সংগ্রহের তারিখ ১৯ ডিসেম্বর ২০১৯।
4. ↑  "বিচারকদের নানা অপ্রাপ্তির বেদনা ঘুচানোর আশ্বাস প্রধান বিচারপতির"। সংগ্রহের তারিখ ১৯ ডিসেম্বর ২০১৯।
আবুল-হাসান আল-মুহাজির
**আবুল-হাসান আল-মুহাজির** ৫ই ডিসেম্বর ২০১৬ সাল থেকে ২৭ অক্টোবর ২০১৯ পর্যন্ত ইসলামিক স্টেট অব ইরাক অ্যান্ড লেভ্যান্টের একজন সরকারী মুখপাত্র হিসেবে দায়িত্ব পালন করেছিলেন।

ইতিহাস
------

আবুল-হাসান হলেন আবু মোহাম্মদ আল-আদনানির উত্তরসূরি, যিনি আগস্ট ২০১৬ সালে সিরিয়ায় আলেপ্পো সীমান্ত পরিদর্শনকালে নিহত হন।
আবুল হাসানকে একজন বিদেশী যোদ্ধা বলে মনে করা হয়, কারণ তাকে ছদ্মনাম *আল-মুহাজির* বলে অভিহিত করা হয়েছে, যার অর্থ হচ্ছে *অভিবাসী*।

### পরিচয় সম্পর্কে ধারণা

দ্য আটলান্টিক পত্রিকায় প্রকাশিত একটি নিবন্ধে সাংবাদিক গ্রেম উড বলেছেন যে, আবুল-হাসান আল-মুহাজির টেক্সাসে জন্মগ্রহণকারী যার নাম জন জর্জেলাস। যিনি একই সাথে ইয়াহিয়া আবু হাসান নামেও পরিচিত। যদিও সাংবাদিক তার এই তথ্যর বিষয়ে সন্দেহ পোষণ করেছিলেন।  ইতালীয় মিডিয়াও ধারণা করেছিল যে, তিনি লুসার্ন সান জিওভ্যানির ব্ল্যাক সোয়ান রক স্কুল অফ মিউজিকে পড়াশোনা করেছেন।

মৃত্য
-----

আবুল-হাসান আল-মুহাজির ২০১৯ সালের ২৭ অক্টোবর বিমান হামলায় নিহত হন।

তথ্যসূত্র
---------

1. ↑  "Islamic State identifies Abi al-Hassan al-Muhajer as new spokesman"। *Reuters*। ৫ ডিসেম্বর ২০১৬। সংগ্রহের তারিখ ৫ ফেব্রুয়ারি ২০১৭।
2. ↑  Wood, Graeme (২৫ জানুয়ারি ২০১৭)। "The American Climbing the Ranks of ISIS"। *The Atlantic*। সংগ্রহের তারিখ ১৭ এপ্রিল ২০১৯।
3. ↑  Raineri, Daniele (৭ জুলাই ২০১৭)। "I nuovi capi dello Stato islamico"। *Il Foglio* (ইতালীয় ভাষায়)। সংগ্রহের তারিখ ৫ নভেম্বর ২০১৭।
4. ↑  "Kurdish YPG: Islamic State Spokesman Killed in Syria"। *The New York Times*। ২৮ অক্টোবর ২০১৯। সংগ্রহের তারিখ ২৯ অক্টোবর ২০১৯। [*স্থায়ীভাবে অকার্যকর সংযোগ*]

বহিঃসংযোগ
---------
**আল-রশিদ মসজিদ** এটি কানাডার প্রথম মসজিদ। অ্যালবার্টার এডমন্টনে নির্মিত হয়েছিল।

ইতিহাস
------

আল-রশিদ মসজিদটি উত্তর আমেরিকার প্রথম মসজিদ। সেওর র‌্যাপিডস, আইওয়াতে আমেরিকা মাদার মসজিদ এবং ১৯২৯ সালে নর্থ ডাকোটা রসে নির্মিত বেশ কয়েকটি বছর পরে নির্মিত হয়েছিল।  এ সময় কানাডায় প্রায় ৭০০ জন মুসলমান ছিল। হিলভি হামডন হলেন প্রথম মহিলা যিনি এডমন্টনের মেয়র জন ফ্রয়ের সাথে মসজিদটি নির্মাণের জন্য জমি কেনার বিষয়ে কথা বলেছেন। তিনি এবং বন্ধুদের সাথে, ইহুদি, খ্রিস্টান এবং মুসলমানদের কাছ থেকে মসজিদটি নির্মাণের জন্য তহবিল সংগ্রহ করেছিলেন। 

মসজিদটি ইউক্রেনীয়-কানাডিয়ান ঠিকাদার মাইক ড্রিউথ দ্বারা নির্মিত হয়েছিল পূর্ব খ্রিস্টান (ইউক্রেনীয় ক্যাথলিক এবং অর্থোডক্স) অভিবাসী গীর্জার সদৃশ ডিজাইনে এবং ১২ ডিসেম্বর, ১৯৩৮-এ তৈরি করা হয়েছিল। 

আল রশিদ মসজিদ
১৯৮০ এর দশকের মধ্যে, মসজিদটি মুসলিম সম্প্রদায়ের দ্বারা প্রসারিত হয়ে পড়েছিল। যে শহরটিতে এটি অবস্থিত সেই জমির মালিকানাধীন এই শহরটি হাসপাতালটি সম্প্রসারণের জন্য সাইটটি ধ্বংস করার বিষয়ে চিন্তাভাবনা করেছিল। তবে ১৯৯১ সালে $ ৭৫,০০০ ব্যয়ে মসজিদটি ফোর্ট এডমনটন পার্কে স্থানান্তরিত করার সিদ্ধান্ত নেওয়া হয়েছিল। প্রায় এক বছর পরে ২৯ শে মে, ১৯৯২, পার্কে এটি আবার খোলা হয়। 

মুহাম্মদ আবদুল আলেম সিদ্দিকী মসজিদের অবদানে গুরুত্বপূর্ণ ভূমিকা পালন করেছিলেন।

আরও দেখুন
---------

* মসজিদের তালিকা
* আমেরিকার মসজিদসমূহের তালিকা

তথ্যসূত্র
---------

1. ↑  "Day 22: Ross, North Dakota – A Leap in Time"। ৪ মে ২০১৭ তারিখে মূল থেকে আর্কাইভ করা। সংগ্রহের তারিখ ১৪ এপ্রিল ২০২০।
2. ↑  "The Al Rashid Mosque, Edmonton, Canada"। *h2g2*। BBC। এপ্রিল ৮, ২০১১ তারিখে মূল থেকে আর্কাইভ করা। সংগ্রহের তারিখ ২০০৯-০৬-০৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑  Lorenz, Andrea। "Canada's Pioneer Mosque"। Saudi Aramco World। ২০০৯-০৫-১১ তারিখে মূল থেকে আর্কাইভ করা। সংগ্রহের তারিখ ২০০৯-০৬-০৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
4. ↑  Herzog, Lawrence (জুন ২৬, ২০০৮)। "The Al Rashid Mosque"। *It's Our Heritage*। Real Estate Weekly। জুন ২৮, ২০১৩ তারিখে মূল থেকে আর্কাইভ করা। সংগ্রহের তারিখ মে ২৫, ২০১৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
5. ↑  "Al-Rashid Mosque"। Canadian Islamic Congress। ৭ সেপ্টেম্বর ২০১৯ তারিখে মূল থেকে আর্কাইভ করা। সংগ্রহের তারিখ ১৪ এপ্রিল ২০২০। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
**আবুল ইসলাম** (১৯২৪ – ২০ ফেব্রুয়ারি ২০০৪) বাংলাদেশের যশোর জেলার একজন মুক্তিযোদ্ধা ও রাজনীতিবিদ ছিলেন। তিনি একজন সাংসদ ছিলেন। তিনি **সাবাস চেয়ারম্যান** নামে পরিচিত ছিলেন।

জীবনী
-----

আবুল ইসলাম ১৯২৪ সালে যশোরের ঝিকরগাছার হাজিরবাগে জন্মগ্রহণ করেছিলেন। তিনি ১৯৫৮ সালে তৎকালীন বল্লা ইউনিয়ন পরিষদের চেয়ারম্যান হিসেবে নির্বাচিত হয়েছিলেন।

১৯৬৪ সালে আইয়ুব খান মৌলিক গণতন্ত্র প্রবর্তন করলে আবুল ইসলাম রাষ্ট্রপতি ও স্পিকারের কার্যালয়ে মৌলিক গণতন্ত্রের সমালোচনা করে চিঠি পাঠান। তিনি ছিলেন একমাত্র চেয়ারম্যান যিনি সরাসরি পদ্ধতিটির সমালোচনা করেছিলেন। এরপর, *দৈনিক ইত্তেফাক* তাকে নিয়ে *সাবাস চেয়ারম্যান* শিরোনামের একটি প্রতিবেদন প্রকাশ করেছিল। পরবর্তীতে, তিনি শেখ মুজিবুর রহমান তাকে "সাবাস চেয়ারম্যান" উপাধি প্রদান করেছিলেন।

আবুল ইসলাম ১৯৭০ সালে পূর্ব পাকিস্তান প্রাদেশিক পরিষদের সদস্য হিসেবে নির্বাচিত হয়েছিলেন। ১৯৭১ সালে তিনি বাংলাদেশের স্বাধীনতা যুদ্ধে অংশগ্রহণ করেছিলেন। বাংলাদেশ স্বাধীন হবার পর তিনি বাংলাদেশ গণপরিষদের সদস্য হিসেবে নিযুক্ত হন। পরবর্তীতে, ১৯৭৩ সালে তিনি যশোর-৬ আসনের সাংসদ হিসেবে নির্বাচিত হয়েছিলেন।

আবুল ইসলাম ২০০৪ সালের ২০ ফেব্রুয়ারি মৃত্যুবরণ করেন।

তথ্যসূত্র
---------

1. 1 2 3 4 5  "আবুল ইসলামের ১৫তম মৃত্যুবার্ষিকী বুধবার"। *ইত্তেফাক*। ১৯ ফেব্রুয়ারি ২০১৯। সংগ্রহের তারিখ ২৪ জানুয়ারি ২০২০।
2. 1 2 3 4 5  "প্রখ্যাত ব্যক্তিত্ব"। *ঝিকরগাছা উপজেলা*। ১৯ ফেব্রুয়ারি ২০১৯। ২৫ জানুয়ারি ২০২০ তারিখে মূল থেকে আর্কাইভ করা। সংগ্রহের তারিখ ২৪ জানুয়ারি ২০২০।
3. ↑  "List of 1st Parliament Members" (পিডিএফ)। *জাতীয় সংসদ*। ৯ সেপ্টেম্বর ২০১৮ তারিখে মূল (PDF) থেকে আর্কাইভ করা। সংগ্রহের তারিখ ১৩ আগস্ট ২০১৪।
**আল-রায়াহ মসজিদ** (আরবি: مسجد الراية অর্থ : আলোকিত, পতাকার মসজিদ) বা **ডুবাব মসজিদ** সৌদি আরবের মদিনায় অবস্থিত একটি মসজিদ। মসজিদটি মাউন্ট জুবাবের (জুবাব মানে "মাছি") উপরে অবস্থিত এবং এই অঞ্চলটি দক্ষিণে মাউন্ট সালা থেকে খুব বেশি দূরে নয়, বাম দিকে আল-উয়ুন রাস্তা, পিছনে আল-উয়ুন রাস্তা এবং সুলথানাহ রাস্তার মধ্যে আজ-জুগাইবি গ্যাস স্টেশন। বর্ণনা করা হয়েছে যে, খন্দকের যুদ্ধের সময় এই অঞ্চলে নবী মুহাম্মদের (সাঃ) জন্য একটি কমান্ড পোস্ট (তাঁবু / ছায়া) স্থাপন করা হয়েছিল, তাই এটি আল-রায়াহ নামে নামকরণ করা হয়েছিল, যার অর্থ যুদ্ধের পতাকা। মসজিদটিকে জুবাব মসজিদও বলা হয় কারণ একজন ইয়েমেনি ব্যক্তির জন্য দায়ী, যিনি গভর্নর মারওয়ান বিন আল-হাকামের সময় মদিনায় এসেছিলেন এবং একজন সরকারী কর্মকর্তাকে হত্যা করেছিলেন।। পরে তাকে মৃত্যুদন্ড দেওয়া হয় এবং জুবাব পর্বতে ক্রুশবিদ্ধ করা হয়।

ইতিহাস
------

মসজিদটি প্রথম নির্মিত হয় উমর ইবনে আব্দুল আজিজের শাসনামলে, যার আয়তন ছিল ৬১ বর্গ মিটার এবং উচ্চতা ৫ মিটার। দশম শতাব্দীতে ধ্বংস হয়ে যাওয়ার পর, ষোড়শ শতাব্দীতে গভর্নর জানবেক এটি পুনর্নির্মাণ করেন। সৌদি আরবের ইসলামী বিষয়ক এবং গাইডেন্স মন্ত্রী একটি ঐতিহাসিক প্রতীক সংরক্ষণের জন্য শাস্ত্রীয় স্থাপত্যের রক্ষণাবেক্ষণ সম্পর্কে খুব উদ্বিগ্ন ছিলেন। মসজিদটির দৈর্ঘ্য ৪ মিটার এবং উচ্চতা ৬ মিটার শীর্ষে রয়েছে একটি গম্বুজ।

আরও দেখুন
---------

সৌদি আরবের মসজিদের তালিকা

তথ্যসূত্র
---------

1. ↑  "المدينة المنورة عاصمة الثقافة الاسلامية 2013 -1434 | مسجد الراية ( ذُباب )"। *web.archive.org*। ২০১৪-০৭-১৪। Archived from the original on ২০১৪-০৭-১৪। সংগ্রহের তারিখ ২০২২-০২-০২। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link)
2. ↑  "Masjid-Masjid Bersejarah di Madinah: Masjid Ar-Rayah | Jurnalhaji.com"। *web.archive.org*। ২০১৪-০৭-১৪। Archived from the original on ২০১৪-০৭-১৪। সংগ্রহের তারিখ ২০২২-০২-০২। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link)
**হাইওয়ে ৯৫** (আরবি: الطريق السريع ٩٥, প্রতিবর্ণীকৃত: *at-Tariq as-Saree' 95*), এছাড়াও **আবু হাদ্রিয়া মহাসড়ক** নামেও পরিচিত, সৌদি আরবের পূর্ব প্রদেশের একটি প্রধান মহাসড়ক। এই মহাসড়কটি সংযুক্ত আরব আমিরাতের সাথে যুক্ত বাথা সীমান্ত থেকে শুরু হয়েছে, এবং এটি কুয়েতি সীমান্ত পর্যন্ত বিস্তৃত, যা খুবার, দাম্মাম, কাতিফ, জুবাইল এবং খাফজি শহরের মধ্য দিয়ে ৬৪৬ কিলোমিটার (৪০১ মা) পর্যন্ত বিস্তৃত। এই মহাসড়কটি বাদশাহ ফাহাদ কজওয়েতে প্রবেশাধিকার প্রদান করে যা বাহরাইনকে সৌদি আরবের সাথে সংযুক্ত করে।

বৈশিষ্ট্য
---------

মহাসড়কটি তিনটি ট্রাফিক লেন এবং একটি যুগ্ম রাস্তা নিয়ে গঠিত, এর মোট আটটি লেনের মধ্যে ছয়টি লেন ট্রাফিক বহন করে। মহাসড়কের একটি মোড় ছাড়া সবগুলোই গ্রেড পৃথক (সড়ক ৬১১ এর সবচেয়ে উত্তরের মোড় টি গ্রেড-পৃথক করা নয়) করা, এবং রাস্তার দুই দিক একটি মাঝারি ফালা দ্বারা পৃথক করা হয়েছে। মহাসড়কটি সৌদি আরবের পূর্ব উপকূলীয় সমভূমি অতিক্রম করে, এবং এইভাবে এর বেশীরভাগ রাস্তার জন্য এই মহাসড়কটি সোজা, দাম্মাম এর উত্তরের হাইওয়ে ৮৫ এর সাথে একসাথে চলেছে। এটি হাইওয়ে ৮৫ এর সাথে একযোগে আবু হাদ্রিয়া শহরের কাছে গিয়ে সমাপ্ত হয়েছে। হাইওয়ে ৮৫ পৃথিবির সবচেয়ে দীর্ঘ সোজা সড়কগুলোর মধ্যে একটি, যা ১,১১৬ কিলোমিটার (৬৯৩ মা) পর্যন্ত বিস্তৃত। মহাসড়কটি সৌদি আরবের পারস্য উপসাগরীয় উপকূলের সাথে সমান্তরালে চলেছে। মহাসড়কটি পূর্ব আরব দেশগুলোর মধ্যে ট্রাক এবং বিভিন্ন ধরনের পণ্য পরিবহনের প্রধান স্থল পথ হিসেবে কাজ করে। হাইওয়ে ৯৫ দাম্মামের বাদশাহ ফাহাদ আন্তর্জাতিক বিমানবন্দরের পূর্ব সীমান্ত হিসেবেও কাজ করে।

নির্মান
-------

এটি প্রাথমিকভাবে একটি ফরাসি কোম্পানি এন্ট্রেপ্রিজ জঁ লেফেবভের এবং বেশ কয়েকজন সৌদি অংশীদারের যৌথ উদ্যোগে নির্মিত হয়েছিল, যারা শত শত প্রবাসী পুরুষকে এই কাজ করার জন্য আবেদন করেছিল। এই প্রবাসীদের বেশীরভাগেরই সৌদি আরবে থাকার সময় মরুভূমির শিবিরে একক জীবন যাপনের একমাত্র অধিকার ছিল। উক্ত মহাসড়কটি ১৯৮০ সালের ২৬ নভেম্বর নির্মান করা হয়েছিল। সম্প্রতি সৌদি পরিবহন মন্ত্রণালয় এক বিবৃতিতে জানিয়েছে যে, সৌদি আরব ২০১৭ সালে ১.০৭ বিলিয়ন মার্কিন ডলার মূল্যের পরিবহন প্রকল্প সম্পন্ন করেছে, যার মধ্যে রয়েছে ৬১ কিলোমিটার (৩৮ মা) সড়ক প্রকল্প যা রিয়াদ/দাম্মাম মহাসড়ককে আবু হাদ্রিয়া/দাম্মাম মহাসড়কের সাথে এবং দাম্মাম/জুবাইল সড়কের সাথে সংযুক্ত করে।

তথ্যসূত্র
---------

1. ↑  "Road Safety"। *MOT* (ইংরেজি ভাষায়)। সংগ্রহের তারিখ ২০২০-০৭-২৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  "Abu Hadriyah Highway, Saudi Arabia Tourist Information"। *www.touristlink.com* (ইংরেজি ভাষায়)। সংগ্রহের তারিখ ২০২০-১১-০১। [*স্থায়ীভাবে অকার্যকর সংযোগ*]
3. ↑  "সৌদি আরবের পরিবহন মন্ত্রনালয়ের বিবৃতি"।
**আল ইসলাহ** হল একটি বাংলা সাহিত্য পত্রিকা। বাঙালি মুসলমানদের মাতৃভাষা বাংলায় সাহিত্যচর্চায় উদ্বুদ্ধ করার লক্ষ্যে বিশ শতকের তৃতীয় দশকে সিলেট থেকে আল ইসলাহ পত্রিকা প্রথম প্রকাশিত হয়। শুরুতে পত্রিকাটি *অভিযান* নামে বের হতো। পরবর্তীতে তা *আল ইসলাহ* নাম ধারণ করে। পত্রিকাটির প্রধান লক্ষ্য ছিলো মাতৃভাষায় ইসলামি সংস্কৃতি ও তমদ্দুনের বিকাশ।

ইতিহাস
------

সিলেটের মুসলমান সমাজকে মাতৃভাষাচর্চায় আগ্রহী করে তোলার লক্ষ্যে  মুহাম্মদ নুরুল হক  ছাত্রাবস্থায় হাতে লিখা *ত্রৈমাসিক অভিযান* পত্রিকা বের করেন। পরবর্তীতে ১৯৩২ সালে তিনি পত্রিকাটি মুদ্রণের সিদ্ধান্ত নেন। এ সময় অভিযান নামটি পরিবর্তিত হয়ে *আল ইসলাহ* নামে রূপান্তরিত হয়।

১৩৩৯ বঙ্গাব্দের অগ্রহায়ণ মাসে (নভেম্বর -ডিসেম্বর ১৯৩২) আল ইসলাহ'র প্রথম সংখ্যা প্রকাশিত হয়। প্রথম বর্ষ থেকে একাদশ বর্ষ (অগ্রহায়ণ ১৩৩৯-চৈত্র ১৩৫৬) পর্যন্ত প্রকাশের পর পত্রিকাটি সাময়িকভাবে বন্ধ হয়ে যায়। ১৩৬৩ বাংলা থেকে আল ইসলাহ'র দ্বিতীয় পর্যায়ের যাত্রা শুরু হয়। 

১৯৭১ সালে মুক্তিযুদ্ধ শুরু হলে পত্রিকাটির প্রকাশনা আবারও স্থগিত থাকে। ১৩৮৫ বঙ্গাব্দে আল ইসলাহ পত্রিকার তৃতীয় পর্যায়ের প্রকাশনা শুরু হয় এবং শেষ হয় ১৩৯১ বঙ্গাব্দে। সম্পাদক  নুরুল হকের মৃত্যুর ৭ বছর পর ১৪০১ বঙ্গাব্দের শ্রাবণ মাস থেকে রাগিব হোসেন চৌধুরীর সম্পাদনায় নব কলেবরে আল ইসলাহ প্রকাশিত হয় এবং পত্রিকাটির প্রকাশনা এখনো অব্যাহত আছে।

অবদান
-----

তথ্যসূত্র
---------

1. 1 2  "আল ইসলাহ - বাংলাপিডিয়া"। *bn.banglapedia.org*। সংগ্রহের তারিখ ২০২২-০৪-১৬।
**আলফ্রেড নিউটন** (১১ জুন ১৮২৯- ৭ জুন ১৯০৭), রয়েল সোসাইটির ফেলো, ইংরেজ প্রাণিবিজ্ঞানী এবং পক্ষীবিদ। তার উল্লেখযোগ্য রচনার মধ্যে আছে চার খণ্ডে প্রকাশিত **ডিকশনারী অভ বার্ডস**(১৮৯৩-৬)। ১৯০০ সালে তিনি রয়্যাল সোসাইটি কর্তৃক রয়্যাল মেডেল এবং লিনিয়ান সোসাইটি কর্তৃক লিনিয়ান মেডেল লাভ করেন।

জীবন
----

আলফ্রেড নিউটন ছিলেন পিতা মাতার পঞ্চম সন্তান। তার বাবার নাম উইলিয়াম নিউটন, ইপ্সউইচের সংসদ সদস্য ছিলেন এবং নরফোক কাউন্টির জাস্টিস অভ দ্যা পিস ছিলেন। তার মাতার নাম এলিজাবেথ। ১৮৪৪ সালে আলফ্রেড মিস্টার ওয়াকারের স্কুলে পড়াশুনা শুরু করেন।

ক্যারিয়ার
----------

১৮৫৩ সালে তিনি ম্যাগডালেন কলেজের ড্রুরি ট্রাভেলিং ফেলোশিপ অর্জন করেন এবং ১৮৫৫ সালে এটা গ্রহণ করেন। ১৮৫৫ থেকে ১৮৬৪ সালের মধ্যে তিনি পৃথিবীর অনেক স্থান ঘুরে দেখেন। এর মধ্যে আছে ওয়েস্ট ইন্ডিজ'র ল্যাপল্যান্ড, আইসল্যান্ড, স্পিটসবার্গেন এবং উত্তর আমেরিকা। ১৮৫৮ সালে তিনি জন উল্লির সাথে আইসল্যান্ড ভ্রমণ করেন গ্রেট অক পূণ আবিষ্কারের আশায়।

তথ্যসূত্র
---------

1. ↑  Newton 1861।

বহিঃসংযোগ
---------

* ফাইন্ড এ গ্রেইভে আলফ্রেড নিউটন (ইংরেজি)
* Darwin Correspondence Project: Correspondence between Newton and Charles Darwin
* Obituary at British Birds

| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন |
| --- |
| সাধারণ | 
* আইএসএনআই
	+ ১
* ভিআইএএফ
	+ ১
* ওয়ার্ল্ডক্যাট

 |
| জাতীয় গ্রন্থাগার | 
* নরওয়ে
* জার্মানি
* ইসরায়েল
* মার্কিন যুক্তরাষ্ট্র
* অস্ট্রেলিয়া
* নেদারল্যান্ডস

 |
| চিত্রশালা ও জাদুঘর | 
* তে পাপা (নিউজিল্যান্ড)

 |
| জীবনীমূলক অভিধান | 
* জার্মানি

 |
| বৈজ্ঞানিক ডাটাবেজ | 
* সিআইএনআইআই (জাপান)

 |
| অন্যান্য | 
* ফ্যাসিটেড অ্যাপ্লিকেশন অফ সাবজেক্ট টার্মিনোলজি
* রেরো (সুইজারল্যান্ড)
	+ ১
* সোশ্যাল নেটওয়ার্ক অ্যান্ড আর্কাইভাল কনটেক্সট
* ট্রোভ (অস্ট্রেলিয়া)
	+ ১

 |
**আবুল খায়ের লিটু** বাংলাদেশের একজন বিশিষ্ট ব্যবসায়ী যিনি দেশের পুরোধা সাংস্কৃতিক সংগঠক ব্যক্তিত্ব হিসেবে স্বীকৃত। তিনি স্বপ্রতিষ্ঠিত সাহিত্য-সাংস্কৃতিক প্রতিষ্ঠান বেঙ্গল ফাউন্ডেশনের চেয়ারম্যান।

জীবন বৃত্তান্ত
--------------

আবুল খায়ের লিটু ৭ অক্টোবর ১৯৫০ সালে ঢাকা জেলার কেরাণীগঞ্জ উপজেলার কলাতিয়া ইউনিয়নের আলীনগর গ্রামে জন্ম গ্রহণ করেন।

বিশেষ অবদান
-----------

দীর্ঘ দিন নিভৃতে কাজ করে চললেও ২০১২ খ্রিষ্টাব্দে শাস্ত্রীয় সঙ্গীতের মহোৎসব আয়োজনের মধ্য দিয়ে তিনি জনসমগ্রে আবির্ভূত হন। তার চাচা বাংলাদেশের জাতীয় অধ্যাপক আবদুর রাজ্জাকের আদর্শে উদ্বুদ্ধ আবুল খায়েরের স্বপ্ন একটি সংস্কৃতিমনা জাতি গঠন। তার ‘আগামীর ঢাকা’ প্রকল্প একটি জলযোগাযোগ ভিত্তিক যাতায়াত ব্যবস্থা যা প্রায় দুই কোটিলোকের মহানগর ঢাকার অবর্ণনীয় ট্রাফিক সমস্যা সমাধানে সক্ষম হবে বলে তিনি বিশ্বাস করেন।

আবুল খায়ের ঢাকার ট্রাফিক সমস্যা সমাধানে জনযোগাযোগ ব্যবস্থার পরিকল্পনা ব্যাখ্যা করছেন

বেঙ্গল ফাউন্ডেশন
----------------

তিনি ১৯৯০ খ্রিষ্টাব্দে বেঙ্গল ফাউন্ডেশন প্রতিষ্ঠা করেন। বেঙ্গল ফাউন্ডেশন বাংলাদেশের শিল্প-সাহিত্য ও সংস্কৃতির উন্নয়নে ছোট-বড় নানামুখী কর্মসূচী গ্রহণ করেছে। বেঙ্গল ফাউন্ডেশনের প্রতিষ্ঠানসমূহের মধ্যে রয়েছে বেঙ্গল গ্যালারি অব ফাইন আর্টস, এস এম সুলতান বেঙ্গল আর্ট কলেজ, সফিউদ্দিন বেঙ্গল প্রিন্ট মেকিং স্টুডিও, বেঙ্গল পরম্পরা সংগীতালয়, বেঙ্গল পাবলিকেশনস্‌, জ্ঞানতাপস আবদুর রাজ্জাক এবং ইনস্টিটিউট ফর আর্কিটেকচার, ল্যান্ডস্কেপস অ্যান্ড সেটেলমেন্টস। বেঙ্গল ফাউন্ডেশন কর্তৃক প্রকাশিত নানা পত্র-পত্রিকার মধ্যে রয়েছে *কালি ও কলম* যা ঢাকা এবং কলকাতা থেকে একযোগে প্রকাশিত হয়। ঢাকার অদূরে সাভারে ৫০ একর জমির ওপর তিন লাখ বর্গফুট এলাকার একটি জাদুঘর নির্মাণের কাজ এগিয়ে চলছে। এছাড়া বংশী নদের তীরে একটি নৌকা জাদুঘর স্থাপনের কাজও অগ্রসরমান।

বহিঃসংযোগ
---------

* আবুল খায়ের লিটুর সাক্ষাৎকার[*স্থায়ীভাবে অকার্যকর সংযোগ*]

তথ্যসূত্র
---------


উইকিমিডিয়া কমন্সে **আবুল খায়ের লিটু** সংক্রান্ত মিডিয়া রয়েছে।

1. ↑  ২১ ডিসেম্বর ২০১৬ প্রথম আলো[*স্থায়ীভাবে অকার্যকর সংযোগ*]
**আমেরিকা মহাদেশগুলিতে ইউরোপীয়দের উপনিবেশ স্থাপন** বলতে বিভিন্ন ইউরোপীয় শক্তি আমেরিকা মহাদেশগুলিতে যেভাবে বসতি স্থাপন ও নিয়ন্ত্রণ প্রতিষ্ঠা করেছিল, তার ইতিহাসের বর্ণনাকে বোঝায়। সম্ভবত ১০ম বা ১১শ শতকে পশ্চিম নর্স নাবিকেরা বর্তমান কানাডার উপকূলে অভিযান চালায় এবং সাময়িকভাবে বসতি স্থাপন করে। এই অভিযানের কথা আইসল্যান্ডের লোকগাঁথা এবং প্রত্নতাত্ত্বিক প্রমাণাদি থেকে জানতে পারা গেছে। তবে মহাদেশের আদিবাসীদের সাথে সহিংস যুদ্ধের ফলশ্রুতিতে নর্সেরা এই বসতিগুলি পরিত্যাগ করে চলে যায়।

আমেরিকা মহাদেশগুলির রাজনৈতিক মানচিত্র, ১৭৯৪
১৪৯২ সালে আবার ইউরোপীয় উপনিবেশ স্থাপন শুরু হয়। সে বছর জেনোয়ার অভিযাত্রী নাবিক ক্রিস্টোফার কলম্বাসের নেতৃত্বে একটি স্পেনীয় অভিযাত্রীদল ইউরোপ থেকে পশ্চিম অভিমুখে নৌযাত্রা শুরু করে যার লক্ষ্য ছিল দূরপ্রাচ্যে যাওয়ার একটি বাণিজ্যিক নৌপথ আবিষ্কার করা। কিন্তু এর পরিবর্তে তারা আমেরিকা মহাদেশ আবিষ্কার করে ফেলে। ইউরোপীয়রা এই নব্য-আবিষ্কৃত ভূখণ্ডের নাম দেয় "নতুন বিশ্ব"। কলম্বাস ১৪৯২ সালের ৫ই ডিসেম্বর হিস্পানিওলা দ্বীপের উত্তরাংশে নোঙর ফেলেন। সেখানে ৭ম শতাব্দী থেকেই তাইনো জাতির লোকেরা বাস করত। এটিই ছিল নর্সদের পর আমেরিকা মহাদেশে ইউরোপীয়দের প্রথম বসতি স্থাপনের ঘটনা। এর পরেই ইউরোপীয়রা আমেরিকা মহাদেশের ভূমিদখল, বড় মাপের অভিযান ও বসতি স্থাপন শুরু করে দেয়। কলম্বাস তার প্রথম দুইটি যাত্রাতে বাহামা, বিভিন্ন ক্যারিবীয় দ্বীপ যেমন হিস্পানিওলা, পুয়ের্তো রিকো এবং কুবা বা কিউবাতে পৌঁছান। ১৪৯৮ সালে ইংরেজ রাজাকে প্রতিনিধিত্বকারী নাবিক জন ক্যাবট ব্রিস্টল বন্দর থেকে যাত্রা শুরু করে উত্তর আমেরিকা মহাদেশের উপকূলে অবতরণ করেন। এর এক বছর পরে কলম্বাসের তৃতীয় যাত্রা দক্ষিণ আমেরিকার উপকূলের পৌঁছায়। কলম্বাসের অভিযানে অর্থবিনিয়োগকারী ইউরোপীয় শক্তি হিসেবে স্পেন উত্তর আমেরিকা থেকে ক্যারিবীয় দ্বীপপুঞ্জ হয়ে দক্ষিণ আমেরিকার একেবারে দক্ষিণতম প্রান্ত পর্যন্ত বিস্তীর্ণ সুবিশাল এক ভূখণ্ড স্পেনীয় সাম্রাজ্যের অধীনে নিয়ে আসে।

এছাড়া ফরাসিরা তাদের প্রথম ফরাসি সাম্রাজ্য পর্বে আমেরিকা মহাদেশে উপনিবেশ স্থাপন করে। তারা উত্তর আমেরিকার পূর্বভাগে, বেশ কিছু ক্যারিবীয় দ্বীপ এবং দক্ষিণ আমেরিকার কিছু ক্ষুদ্র উপকূলীয় এলাকায় উপনিবেশ নির্মাণ করেছিল।

পর্তুগাল বর্তমান ব্রাজিল অঞ্চলে উপনিবেশ স্থাপন করে। এছাড়া তারা বর্তমান কানাডার পূর্বভাগেও উপনিবেশ গড়ার চেষ্টা করেছিল। তারা বেশ দীর্ঘ সময় ধরে রিও দে লা প্লাতা নদীর উত্তর-পশ্চিম দিকে নদীর পূর্ব উপকূলে বসতি স্থাপন করেছিল।

শেষ পর্যন্ত পশ্চিম গোলার্ধের বেশির ভাগ এলাকা ইউরোপীয় সরকারগুলির অধীনে চলে আসে, ফলে এদের ভূপ্রকৃতি, জনসংখ্যা, উদ্ভিদ ও প্রাণীজীবনের ব্যাপক পরিবর্তন আসে। ১৯শ শতাব্দীতে ৫ কোটিরও বেশি ইউরোপীয় আমেরিকা মহাদেশগুলির অভিবাসন করে। ১৪৯২ সালের পরের পর্বটি কলম্বীয় হস্তান্তর নামে পরিচিত। এসময় আমেরিকা মহাদেশগুলিতে নাটকীয়ভাবে প্রাণী, উদ্ভিদ, সংস্কৃতি, জনগণের প্রকৃতি পরিবর্তিত হয়ে যায়। এমনকি ইউরোপীয় ও আদিবাসী আমেরিকি সংক্রামক রোগব্যাধিগুলিও আটলান্টিক মহাসাগরের একপাড় থেকে অন্যপাড়ে স্থানান্তরিত হয়।

তথ্যসূত্র
---------

1. ↑  Pálsson, Hermann (১৯৬৫)। *The Vinland sagas: the Norse discovery f America*। Penguin Classics। পৃষ্ঠা 28। আইএসবিএন 0-14-044154-9। সংগ্রহের তারিখ ২০১০-০৪-১৫।
2. ↑  David Eltis *Economic Growth and the Ending of the Transatlantic slave trade*
**আমেরিকান ন্যাশনাল স্ট্যান্ডার্ডস ইনস্টিটিউট**  (**এএনএসআই**, /ˈænsiː/) একটি বেসরকারি অলাভজনক প্রতিষ্ঠান, যার কাজ মার্কিন যুক্তরাষ্ট্রের পণ্য, সেবা, প্রক্রিয়া, সিস্টেম এবং কর্মীদের মান উন্নয়ন পর্যবেক্ষণ করা। প্রতিষ্ঠানটি আন্তর্জাতিক স্ট্যান্ডার্ডের সাথে যোগাযোগ রক্ষা করে যাতে মার্কিন পণ্য বিশ্বব্যাপী ব্যবহার করা যায়। উদাহরণস্বরূপ, মান নিশ্চিত করা যাতে, যার কামেরা আছে এবং প্রয়োজনে বিশ্বের যে কোন স্থানে সেটির ফিল্ম পেতে পারে।

প্রতিষ্ঠানটির সদরদপ্তর ওয়াশিংটন, ডি.সি. এবং অপারেশন অফিস নিউ ইয়র্ক সিটি। সংস্থাটির বাৎসরিক খরচ আসে প্রকাশনা বিক্রয়, সদস্যপদ ফি, স্বীকৃতি পরিষেবা, পারিশ্রমিক ভিত্তিক প্রোগ্রাম, এবং আন্তর্জাতিক মানের প্রোগ্রাম থেকে।

ইতিহাস
------

এএনএসআই মূলত গঠিত হয় ১৯১৮ সালে, যখন পাঁচটি ইঞ্জিনিয়ারিং সমাজ এবং তিনটি সরকারি সংস্থা মিলে প্রতিষ্ঠিত করে **আমেরিকান ইঞ্জিনিরিয়ারিং স্ট্যান্ডার্ড কমিটি** (**এইএসসি**). ১৯২৮ সালে এইএসসি পরিবর্তিত হয় **আমেরিকান স্ট্যান্ডার্ড এসোসিয়েশন** (**ASA**) নামে। ১৯৬৬ সালে আমেরিকান স্ট্যান্ডার্ড এসোসিয়েশন পরিচিত হয় **মার্কিন যুক্তরাষ্ট্র স্ট্যান্ডার্ড ইনস্টিটিউট** (**USASI**) নামে। বর্তমান নামটি গ্রহণ করা হয় ১৯৬৯ সালে।

সদস্য
-----

এএনএসআই সদস্য হচ্ছে সরকারী সংস্থা, প্রতিষ্ঠান, কর্পোরেশন, একাডেমিক ও আন্তর্জাতিক সংস্থা, এবং ব্যক্তি। সব মিলিয়ে, ১২৫,০০০ কোম্পানি এবং ৩.৫ মিলিয়ন পেশাদার এর সঙ্গে জড়িত।

প্রক্রিয়া
----------

আমেরিকান ন্যাশনাল স্ট্যান্ডার্ডস প্রক্রিয়ায় আছে

* সকল আগ্রহী দলগুলোর প্রতিনিধিদের নিয়ে একটি গ্রুপ দ্বারা ঐকমত্য্য তৈরি
* খসড়া মানের উপর গনপর্যালোচনা এবং মন্তব্য
* মন্তব্যের প্রতিক্রিয়া বিবেচনা
* খসড়া ও প্রমিতের মধ্যে প্রয়োজনীয়তা পূরনে ঐকমত্য্য
* কোন নীতির মান-উন্নয়ন প্রক্রিয়ার সময় মতামত না নেয়ার অভিযোগ, কোনো অংশগ্রহণকারী দ্বারা আপীল গ্রহণ করা।

আন্তর্জাতিক কর্মকাণ্ড
---------------------

মার্কিন যুক্তরাষ্ট্রে মান গঠনের সুবিধা ছাড়াও, এএনএসসি আন্তর্জাতিকভাবে অবস্থান মান ব্যবহার উৎসাহিত করে, আন্তর্জাতিক ও আঞ্চলিক মান সংস্থা মধ্যে মার্কিন নীতি ও প্রযুক্তিগত অবস্থানের প্রচারণা চালায় এবং জাতীয় মান হিসেবে আন্তর্জাতিক মানের গ্রহণে উত্সাহিত করে যেখানে প্রযোজ্য।

ইনস্টিটিউট দুটি প্রধান আন্তর্জাতিক মান সংস্থায় মার্কিন অফিসিয়াল প্রতিনিধিত্ব করে, আন্তর্জাতিক মান সংস্থা- প্রতিষ্ঠাতা সদস্য হিসেবে, এবং ইন্টারন্যাশনাল ইলেকট্রোটেকনিক্যাল কমিশন, মার্কিন ন্যাশনাল কমিটির মাধ্যমে।

তথ্যসূত্র
---------

1. ↑  14 May 1918, Minutes, American Engineering Standards Committee (AESC), p. 1
2. ↑  ANSI membership page, www.ansi.org/membership
3. ↑  RFC 4949
4. ↑  www.ansi.org/membership
5. ↑  ISO founding member

আরও দেখুন
---------

* আন্তর্জাতিক মান সংস্থা
* ইন্টারন্যাশনাল ইলেকট্রোটেকনিক্যাল কমিশন
* আমেরিকান সোসাইটি ফর মেক্যানিক্যাল ইঞ্জিনিয়ার্স
* ইনস্টিটিউট অফ ইলেকট্রিক্যাল অ্যান্ড ইলেকট্রনিক্স ইঞ্জিনিয়ার্স
**আল আহলি সৌদি ফুটবল ক্লাব** (আরবি: النادي الأهلي السعودي, ইংরেজি: Al Ahli Saudi FC; সাধারণত **আল আহলি এসএফসি** এবং সংক্ষেপে **আল আহলি** নামে পরিচিত) হচ্ছে জেদ্দা ভিত্তিক একটি সৌদি পেশাদার ফুটবল ক্লাব। এই ক্লাবটি বর্তমানে সৌদি আরবের শীর্ষ স্তরের ফুটবল লিগ সৌদি পেশাদার লিগে প্রতিযোগিতা করে। এই ক্লাবটি ১৯৩৭ সালের ১৭ই মার্চ তারিখে প্রতিষ্ঠিত হয়েছে। ৬২,৩৪৫ ধারণক্ষমতাবিশিষ্ট কিং আব্দুল্লাহ স্পোর্টস সিটিতে *আল মালাকি* নামে পরিচিত ক্লাবটি তাদের সকল হোম ম্যাচ আয়োজন করে থাকে। বর্তমানে এই ক্লাবের ম্যানেজারের দায়িত্ব পালন করছেন দক্ষিণ আফ্রিকান সাবেক ফুটবল খেলোয়াড় পিতসো মোসিমানে এবং সভাপতির দায়িত্ব পালন করছেন ওয়ালিদ মুয়াস। বর্তমানে সৌদি গোলরক্ষক ইয়াসির আল মোসাইলেম এই ক্লাবের অধিনায়কের দায়িত্ব পালন করছেন। আল আহলি হচ্ছে সৌদি প্রথম বিভাগ লিগের বর্তমান চ্যাম্পিয়ন, যারা ২০২২–২৩ মৌসুমে ক্লাবের ইতিহাসে ১ম বারের মতো শিরোপা জয়লাভ করেছিল।

ঘরোয়া ফুটবলে, আল আহলি এপর্যন্ত ৩২টি শিরোপা জয়লাভ করেছে; যার মধ্যে তিনটি সৌদি পেশাদার লিগ, একটি সৌদি প্রথম বিভাগ লিগ এবং তেরোটি কিং কাপ শিরোপা রয়েছে। অন্যদিকে, আন্তর্জাতিক প্রতিযোগিতায়, এপর্যন্ত ৬টি শিরোপা জয়লাভ করেছে; যার মধ্যে একটি আরব চ্যাম্পিয়নস লিগ শিরোপা রয়েছে। তাইসির আল জাসম, ইয়াসির আল মোসাইলেম, সালমান আল মুয়াশর, উমর আল সুমাহ এবং ভিক্তোর সিমোয়েসের মতো খেলোয়াড়গণ আল আহলির জার্সি গায়ে মাঠ কাঁপিয়েছেন।

ইতিহাস
------

ক্লাব প্রতিষ্ঠার প্রায় ৩৭ বছর পর, ১৯৭৪–৭৫ মৌসুমে আল আহলি প্রথমবারের মতো সৌদি আরবের পেশাদার ফুটবলের শীর্ষ স্তর সৌদি ক্যাটাগরিজেশন লিগে অংশগ্রহণ করতে সক্ষম হয়েছিল। ১৯৭৪ সালের সালের ২৪শে অক্টোবর তারিখে, সৌদি ক্যাটাগরিজেশন লিগে ক্লাব ইতিহাসে নিজেদের প্রথম ম্যাচে তাহা ইসমাইলের অধীনে আল আহলি আল রাবিইয়ের বিরুদ্ধে ২–০ গোলের ব্যবধানে জয়লাভ করেছিল। ১৯৭৪–৭৫ সৌদি ক্যাটাগরিজেশন লিগে আল আহলি ১১টি জয়ে সর্বমোট ২৫ পয়েন্ট অর্জন করে পয়েন্ট তালিকায় ২য় স্থান অর্জন করেছিল।

আল আহলি ২০০৫–০৬ এএফসি চ্যাম্পিয়নস লিগে অংশগ্রহণ করার মাধ্যমে প্রথমবারের মতো এএফসি চ্যাম্পিয়নস লিগে অংশগ্রহণ করেছে। ২০০৫ সালের ৮ই মার্চ তারিখে, আমিরাতি ক্লাব আল জাওরাআর বিরুদ্ধে মুখোমুখি হওয়ার মাধ্যমে আল আহলি উক্ত প্রতিযোগিতায় অভিষেক করেছে; উক্ত ম্যাচে আল আহলি ২–১ গোলের ব্যবধানে জয়লাভ করেছিল। উক্ত মৌসুমের গ্রুপ পর্বে আল আহলি ৬ ম্যাচে পাঁচ জয়ে ১৫ পয়েন্ট অর্জন করে পয়েন্ট তালিকায় প্রথম স্থান অধিকার করে নকআউট পর্বে উত্তীর্ণ হয়েছিল। নকআউট পর্বে, আল আহলি শেনচেনের কাছে পরাজিত হয়ে প্রতিযোগিতা হতে বিদায় নিয়েছিল।

তথ্যসূত্র
---------

1. ↑
2. ↑
3. ↑
4. ↑
5. ↑
6. ↑
7. ↑
8. ↑

বহিঃসংযোগ
---------


উইকিমিডিয়া কমন্সে **আল আহলি সৌদি ফুটবল ক্লাব** সংক্রান্ত মিডিয়া রয়েছে।

* প্রাতিষ্ঠানিক ওয়েবসাইট (ইংরেজি)

টেমপ্লেট:সৌদি পেশাদার লিগ
**আল ইস্তিগফার মসজিদ** (মালয়: মাসজিদ আল-ইসতিগফার) সিঙ্গাপুর পাসির রিসের একটি মসজিদ।

২০১৭ সালের ২রা জানুয়ারি তারিখে, মসজিদ আল-ইস্তিফফার মসজিদের বিপরীতে অবস্থিত একটি নতুন অস্থায়ী নামাজের স্থান চালু করা হয়েছে। এখানে শুক্রবারের নামাজের জন্য বিপুল সংখ্যক মুসলিম নামাজ আদায় করে।

অস্থায়ী প্রার্থনা সুবিধা, যাতে ৫০০ জন নামাজ পড়তে পারে, এখানে একটি আশ্রয়কেন্দ্র এবং এর বৃহৎ পাখা রয়েছে, যেটি ছাদ হতে ঝুলছে। এই মসজিদটি প্রধান রাস্তা হতে প্রায় ১৫ মিটার দূরে অবস্থিত।

ইতিহাস
------

তিন তলা মসজিদটি মসজিদ বিল্ডিং তহবিল কর্মসূচির তিন ধাপের আওতায় নির্মিত সাম্প্রতিক মসজিদগুলির মধ্যে একটি। ১৯৯৯ সালের জুন মাসে এই মসজিদের নির্মাণ কাজ শেষ হয়েছে। এই মসজিদটি পাসির রিস ড্রাইভ ৩ বরাবর পূর্বে অবস্থিত, যা তার নীল গম্বুজ এবং আধুনিক ইসলামিক স্থাপত্যের জন্য সকলের কাছে পরিচিত। মসজিদে মাদ্রাসা এবং কিন্ডারগার্টেনের ক্লাস হওয়ার পাশাপাশি ৩,৩০০ জন মুসল্লি একসাথে নামাজ আদায় করতে পারে। সন্ধ্যার সময় ধর্মীয় ক্লাসগুলি আশেপাশের সকল মুসলমানদের জন্য উন্মুক্ত থাকে।

নির্মাণকৌশল
-----------

এই মসজিদটি হুইলচেয়ার ব্যবহার করা যায় এবং একই সাথে এখানে হাটার সিঁড়ি ও একটি লিফট রয়েছে, যা দিয়ে প্রত্যেক তল আশা যাওয়া করা যায়। এই মসজিদটি সম্পূর্ণ শীতাতপ নিয়ন্ত্রিত। আশেপাশের মুসলমানদের সংখ্যা বাড়ার সাথে সাথে, শুক্রবারের নামাজ এবং রমজানের রাতের নামাজের মতো শীর্ষ সময়কালে চাহিদা বেশি হওয়ার কারণে এই মসজিদটিতে ভিড় থাকে।

২০১৮ সালের ডিসেম্বর মাসের মধ্যে শেষ হওয়ার জন্য, প্রতি শুক্রবার ক্রমবর্ধমান মুসল্লিদের সাথে দেখা করার জন্য ওভারফ্লো প্রার্থনার স্থানগুলি নির্মাণ করা হয়েছে। এই উপচে পড়া স্থানগুলি হচ্ছে টাইলসযুক্ত সারি, যেখানে মুসলিমরা প্রার্থনা করতে পারেন। ধাতব ছাদে বড় বড় ফ্যান লাগানো হয় যেন উপাসকরা স্বাচ্ছন্দ্যে প্রার্থনা করতে পারেন। অতিরিক্ত অংশ হিসেবে, এই মসজিদটির ঘেরের সাথে অজুর স্থান রয়েছে। এছাড়াও এই মসজিদের ৩,৮০০-এরও বেশি উপাসকদের কাছে অস্থায়ী প্রার্থনার সুযোগ রয়েছে।

ইসলামিক ধর্মীয় কাউন্সিল অফ সিঙ্গাপুর (এমইউআইএস) অনুসারে অদূর ভবিষ্যতে এই মসজিদটি পুনর্নবীকরণ করা হবে।

আরও দেখুন
---------

* এশিয়ার মসজিদের তালিকা
* সিঙ্গাপুরের মসজিদের তালিকা
* মসজিদ
* নামাজ
* ইসলাম

তথ্যসূত্র
---------

1. ↑  "Mosque opens new facility to cope with prayer space crunch"। *The Straits Times* (ইংরেজি ভাষায়)। ২০১৭-০১-২৮। সংগ্রহের তারিখ ২০১৭-১২-১১।

বহিঃসংযোগ
---------


উইকিমিডিয়া কমন্সে **আল ইস্তেগফার মসজিদ** সংক্রান্ত মিডিয়া রয়েছে।

* 
* সিঙ্গাপুরে ধর্ম বিষয়ক কাউন্সেল
* সিংঙ্গাপুরের মসজিদের তালিকা
**শিহাব আল-দিন আবু ই-আব্বাস আহমাদ ইবন আলি ইবন আহমাদ আবদ আল্লাহ আল-কালকাশান্দি আল-ফাজারি** বা **আল-কালকাশান্দি** (১৩৫৫ বা ১৩৫৬ - ১৪১৮) ছিলেন একজন মধ্যযুগীয় মিশরীয় বিশ্বকোষ রচয়িতা, বহুশাস্ত্রজ্ঞ ও গণিতবিদ। নীল বদ্বীপে জন্মগ্রহণকারী আল-কালকাশান্দি মিশরের কায়রোর মামলুক দরবারের কাতিব আল-দর্জ বা কেরানি নিযুক্ত হন। তার শ্রেষ্ঠ কর্ম হল একাধিক খণ্ডবিশিষ্ট প্রশাসনিক বিশ্বকোষ *সুবহ্‌ আল-আ'শা*।

*সুবহ্‌ আল-আ'শা*
----------------

সুবহ্ আল-আ'শা‌, প্রকাশিত ১১৯৩
*সুবহ্‌ আল-আ'শা ফি সিনা'য়াত আল-ইনশা* হল ১৪ খণ্ডে রচিত বিশ্বকোষ। ১৪১২ সালে এর রচনা সমাপ্ত হয়। এটি ভূগোল, রাজনৈতিক ইতিহাস, প্রাকৃতিক ইতিহাস, প্রাণিবিদ্যা, খনিবিজ্ঞান, বিশ্বব্রহ্মাণ্ডবিদ্যা, ও সময় পরিমাপ সম্পর্কিত প্রশাসনিক নির্দেশিকা। শিহাব আল-উমারির *মাসালিক আল-আবসার ফি মামালিক আল-আমসার* অবলম্বনে রচিত বইটিকে আরবি প্রশাসনিক সাহিত্যের চূড়ান্ত প্রতিলিপির একটি বলে অভিহিত করা হয়। প্রারম্ভিক ইসলামী যুগ থেকে শুরু করে মামলুক যুগ পর্যন্ত সরকারের গদি নির্বাচন ও রাজ্যের আইনকানুন পৃথকভাবে প্রকাশিত হয়। ইবন আল-দুরাইহিম (১৩১২-১৩৬১) তথ্যগুপ্তিবিদ্যার উপর একটি বই লিখেছিলেন যাতে আল-সুবহ্‌ আল-আ'শা বইয়ের একটি বিষয়ের বর্ণনা ছিল। দুরাইহিমও তথ্য ব্যাখ্যাকরণের উৎস এবং তথ্যগুপ্তি বিশ্লেষণের উপর কাজ করেছিলেন, যেমন অক্ষর বিন্যাসের জন্য তালিকার ব্যবহার এবং একই শব্দে যেসব অক্ষর ব্যবহার হতে পারে না সেসব অক্ষর। *সুবহ্‌ আল-আ'আশা* ছিল সাংকেতিক লিপির বিকল্প ও স্থানবিন্যাসের প্রথম প্রকাশিত আলোচনা, এবং বহুলিপিয় সাংকেতিক লিপির প্রথম বর্ণনা, যেখানে প্রতিটি তথ্যগুপ্তিকৃত অক্ষরের জন্য একের অধিক বিকল্প নির্ধারণ করা হয়।

তথ্যসূত্র
---------

1. ↑  বসওয়ার্থ, সি. ই. (২৪ এপ্রিল ২০১২)। পি. বিয়ারম্যান; ত. বিয়াঙ্কোয়া; সি. ই. বসওয়ার্থ; ই. ভ্যান ডোনজেল; ডব্লিউ. পি. হাইনরিখস, সম্পাদকগণ। *al-Ḳalḳas̲h̲andī*। *এনসাইক্লোপিডিয়া অব ইসলাম, দ্বিতীয় সংস্করণ* (ইংরেজি ভাষায়)। সংগ্রহের তারিখ ১৭ মে ২০২০।
2. ↑  মেইসামি, জুলি স্কট; স্টার্কি, পল, সম্পাদকগণ (১৯৯৮)। "al-Qalqashandi"। *Encyclopedia of Arabic Literature* (ইংরেজি ভাষায়)। **২**। রুটলেজ। পৃষ্ঠা ৬২৯।
3. ↑  মাইকে ভ্যান বার্কেল (২০০৯)। "al-QALQASHANDĪ"। রজার এম. এ. অ্যালেন; টেরি ডিইয়ং। *Essays in Arabic Literary Biography II: 1350-1850* (ইংরেজি ভাষায়)। Otto Harrassowitz Verlag। পৃষ্ঠা ৩৩১–৩৪০। আইএসবিএন 978-3-447-05933-6। সংগ্রহের তারিখ ১৭ মে ২০২০।
4. ↑  এল-তুডি, হেবা; আবদেলহামিদ, তারেক জালাল (সম্পাদকগণ), Selections from Ṣubḥ al-A‘shā by al-Qalqashand ī, Clerk of the Mamluk Court: Egypt: "Seats of Government "and "Regulations of the Kingdom ", from Early Islam to the Mamluks', Al-Masāq: Journal of the Medieval Mediterranean (2017) (ইংরেজি ভাষায়)।
5. ↑  লেনন, ব্রায়ান (২০১৮)। *Passwords: Philology, Security, Authentication* (ইংরেজি ভাষায়)। হার্ভার্ড বিশ্ববিদ্যালয় প্রেস। পৃষ্ঠা ২৬। আইএসবিএন 9780674985377।

বহিঃসংযোগ
---------


আরবি উইকিসংকলনে এই নিবন্ধ সম্পর্কে আদি লেখা রয়েছে:
**Ahmad al-Qalqashandi**

* কালকাশান্দি, আহমাদ ইবন আলি (১৮৭৯)। *Die Geographie und Verwaltung von Ägypten*। ফার্ডিনান্ড ভুস্টেনফেল্ড কর্তৃক অনূদিত।
* কালকাশান্দি, আহমাদ ইবন আলি (১৯০৩)। *Ṣuhḥ al-aishā*।
আজাদ তার অফিসে, ঢাকা ২০১৪
**আবুল কালাম আজাদ** একজন বাংলাদেশী ব্যবসায়ী। তিনি আজাদ পণ্যের প্রতিষ্ঠাতা এবং ব্যবস্থাপনা পরিচালক,  এবং বাংলাদেশ প্রিন্টিং প্রোডাক্ট অ্যাসোসিয়েশনের সভাপতি।

জীবনের প্রথমার্ধ
----------------

আজাদ চাঁদপুর জেলায় জন্মগ্রহণ করেন এবং শরীয়তপুর জেলায় বেড়ে ওঠেন। তিনি ঢাকায় লজিং টিউটর হিসেবে কাজ করতেন।

কর্মজীবন
--------

১৯৮২ সালে পুরান ঢাকা থেকে পোস্টার কিনে রাস্তায় বিক্রি করে ব্যবসা শুরু করেন আজাদ। তিনি সিঙ্গাপুর থেকে জনপ্রিয় টিভি শো যেমন দ্য বায়োনিক ওমেন এবং ফুটবলারদের পিনআপ আমদানি করে এবং বাংলাদেশে বিক্রি করে আজাদ প্রোডাক্টস নামে ব্যবসা সম্প্রসারিত করেন। ১৯৯০ এর দশকে তিনি স্থানীয় সেলিব্রিটিদের বেশি ব্যবহার করতে শুরু করেন এবং লাভের সাথে তিনি পল্টনে আজাদ সেন্টার তৈরি করেন। 

আজাদ গ্রিটিং কার্ড এবং ক্যালেন্ডার তৈরির জন্য কোম্পানির প্রসার ঘটান। তিনি বাংলাদেশ মুদ্রণ পণ্য সমিতির সভাপতি হন। তিনি বাংলাদেশের বিভিন্ন স্থানে আজাদ পণ্যের শাখাও খোলেন।  তিনি ব্যতিক্রমী মায়েদের জন্য 'রত্নগর্ভা' পুরস্কার প্রতিষ্ঠা করেন।   ২০০৬ সালে, বাংলালিংক তার জীবনীর উপর ভিত্তি করে একটি টেলিভিশন বিজ্ঞাপন তৈরি করে। 

বাংলাদেশে কোভিড-১৯ মহামারী আজাদ এবং তার ব্যবসার জন্য বিশেষভাবে কঠিন ছিল। ক্রমহ্রাসমান চাহিদার কারণে তাকে দোকান বন্ধ করতে হয়েছিল।

বিতর্ক
------

অপরাধ তদন্ত বিভাগের পরিদর্শক গোলাম সারওয়ার তাকে লাঞ্ছিত করার অভিযোগে তার বিরুদ্ধে একটি মামলা দায়ের করার পর ২৯ আগস্ট ২০০৯-এ আজাদকে গ্রেপ্তার করা হয়। ইন্সপেক্টর আজাদের কাছে তার ভাইয়ের চাকরির জন্য গিয়েছিল। আজাদকে এক দিনের রিমান্ডে নেওয়া হয়েছিল এবং তার কোম্পানি অভিযোগ অস্বীকার করে একটি বিবৃতি জারি করেছে।

তথ্যসূত্র
---------

1. ↑  "News Feed | Momoda Foundation"। *momodafoundation.org*। ২০২০-১০-২৯ তারিখে মূল থেকে আর্কাইভ করা। সংগ্রহের তারিখ ২০২০-১২-২৭।
2. ↑  "Once I was a king: The rise and fall of Azad Products"। *The Business Standard* (ইংরেজি ভাষায়)। ২০২০-১২-২৭। সংগ্রহের তারিখ ২০২০-১২-২৭।
3. 1 2 3  "Once I was a king: The rise and fall of Azad Products"। *The Business Standard* (ইংরেজি ভাষায়)। ২০২০-১২-২৭। সংগ্রহের তারিখ ২০২০-১২-২৭। "Once I was a king: The rise and fall of Azad Products". *The Business Standard*. 2020-12-27. Retrieved 2020-12-27.
4. ↑  Monitor, Sakibor Islam Sakib, The Bangladesh (১৯৭০-০১-০১)। "Azad Products, wedding card trendsetter"। *The Bangladesh Monitor* (ইংরেজি ভাষায়)। সংগ্রহের তারিখ ২০২০-১২-২৭। [*স্থায়ীভাবে অকার্যকর সংযোগ*]
5. ↑  "Recognising mothers' contributions to nation-building"। *The Daily Star* (ইংরেজি ভাষায়)। ২০১৮-০৫-১৩। সংগ্রহের তারিখ ২০২০-১২-২৭।
6. ↑  "Abul Kalam Azad: A success story"। *The Daily Star* (ইংরেজি ভাষায়)। ২০০৭-০৯-০৭। সংগ্রহের তারিখ ২০২০-১২-২৭।
7. ↑  "Businessman arrested for beating cop"। *The Daily Star*। ২০২২-০৮-২৭ তারিখে মূল থেকে আর্কাইভ করা। সংগ্রহের তারিখ ২০২০-১২-২৭।
**আলবার্ট বার্টি উইলিয়াম পাওয়েল** (ইংরেজি: Albert Powell; ১৮ জুলাই, ১৮৭৩ - ১১ সেপ্টেম্বর, ১৯৪৮) কেপ প্রদেশের কিম্বার্লিতে জন্মগ্রহণকারী দক্ষিণ আফ্রিকান আন্তর্জাতিক ক্রিকেটার ও রাগবি ইউনিয়ন খেলোয়াড় ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৮৯৯ সালে সংক্ষিপ্ত সময়ের জন্যে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর দক্ষিণ আফ্রিকান ক্রিকেটে গ্রিকুয়াল্যান্ড ওয়েস্ট দলের প্রতিনিধিত্ব করেন। দলে তিনি মূলতঃ ডানহাতি বোলার হিসেবে খেলতেন। এছাড়াও, নিচেরসারিতে ডানহাতে ব্যাটিং করতেন **আলবার্ট পাওয়েল**।

প্রথম-শ্রেণীর ক্রিকেট
---------------------

১৮৯২-৯৩ মৌসুম থেকে ১৯০৪-০৫ মৌসুম পর্যন্ত আলবার্ট পাওয়েলের প্রথম-শ্রেণীর খেলোয়াড়ী জীবন চলমান ছিল। চমৎকার অল-রাউন্ডার হিসেবে যথেষ্ট সুনাম কুড়িয়েছেন। ফিল্ডিংয়ের ক্ষেত্রেও বিশ্বস্ততার পরিচয় দিতেন। ১৮৯২-৯৩ মৌসুম থেকে ১৯০৪-০৫ মৌসুম পর্যন্ত গ্রিকুয়াল্যান্ড ওয়েস্টের পক্ষে খেলেছেন।

আন্তর্জাতিক ক্রিকেট
-------------------

সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন আলবার্ট পাওয়েল। ১ এপ্রিল, ১৮৯৯ তারিখে কেপটাউনে ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তিনি কোন টেস্টে অংশগ্রহণ করেননি।

১৮৯৮-৯৯ মৌসুমে লর্ড হকের নেতৃত্বাধীন ইংরেজ দল দক্ষিণ আফ্রিকায় পদার্পণ করে। কেপটাউনে সিরিজের দ্বিতীয় টেস্টে খেলার জন্যে মনোনীত হন। স্বাগতিক দল ৮৫ রানে এগিয়ে থাকলেও পরবর্তীতে ইংল্যান্ড দল ২১০ রানের ব্যবধানে জয় তুলে নেয়। আলবার্ট পাওয়েল প্রথম ইনিংসে ৫ ও দ্বিতীয় ইনিংসে দলের পক্ষে সর্বোচ্চ ১১ রান করেন। ১০ রান খরচ করে এক উইকেট ও দুইটি ক্যাচ তালুবন্দী করেছেন।

ব্যক্তিগত জীবন
--------------

ক্রিকেট খেলার পাশাপাশি রাগবি ইউনিয়ন খেলায়ও সিদ্ধহস্তের পরিচয় দিয়েছেন। ১৮৯৬ সালে দক্ষিণ আফ্রিকা জাতীয় রাগবি ইউনিয়ন দলের সদস্যরূপে সফররত ব্রিটিশ আইলস দলের বিপক্ষে তৃতীয় টেস্টে মধ্যমাঠে খেলেন। এ খেলাটিই আন্তর্জাতিক রাগবি খেলায় তার একমাত্র অংশগ্রহণ ছিল।

১১ সেপ্টেম্বর, ১৯৪৮ তারিখে ৭৫ বছর বয়সে কেপটাউনে আলবার্ট পাওয়েলের দেহাবসান ঘটে। ১৯৪৮ সালে দেহাবসান ঘটলেও তার নাম তালিকাভুক্ত হয়নি ও ঐ সময়ে উইজডেনে তার শোকসংবাদ প্রকাশিত হয়নি।

তথ্যসূত্র
---------

1. ↑  Bertie Powell rugby profile Scrum.com

আরও দেখুন
---------

* আলফ্রেড আর্চার
* ফ্রেডরিক কাইজ
* এক টেস্টের বিস্ময়কারী
* কোয়াজুলু-নাটাল ক্রিকেট দল
* দক্ষিণ আফ্রিকান টেস্ট ক্রিকেটারদের তালিকা
* ক্রিকেট ও রাগবি ইউনিয়ন খেলোয়াড়দের তালিকা

বহিঃসংযোগ
---------

* ইএসপিএনক্রিকইনফোতে আলবার্ট পাওয়েল উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে আলবার্ট পাওয়েল  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)

গ্রন্থপঞ্জি
-----------

* *World Cricketers - A Biographical Dictionary* by Christopher Martin-Jenkins, published by Oxford University Press (1996),
* *The Wisden Book of Test Cricket, Volume 1 (1877–1977)* compiled and edited by Bill Frindall, published by Headline Book Publishing (1995),